ફિલ્મમાં જે બકરાને લઈ આવવાનો હતો એના માટે ૪૦૦થી વધુ બકરાનાં ઑડિશન્સ લેવામાં આવ્યાં હતાં અને એ પછી ફાઇનલી શાહરુખ મળ્યો હતો. મજાની વાત એ છે કે બકરાનું સાચું નામ જ શાહરુખ છે અને એ પછી પણ એવો પ્રયાસ કરવામાં આવ્યો હતો કે બકરાને ફિલ્મમાં બીજું નામ આપવામાં આવે, પણ બકરો બીજું નામ સાંભળવા તૈયાર નહોતો એટલે નાછૂટકે ફિલ્મમાં બકરાનું નામ શાહરુખ જ રાખવામાં આવ્યું હતું. ‘યે હૈ બકરાપુર’ના શાહરુખને ચાર લાખ રૂપિયામાં ખરીદવામાં આવ્યો હતો. ફિલ્મનું શૂટિંગ પૂરું થયા પછી એને ચેન્નઈ પાસે આવેલા એક ઍનિમલ ફાર્મમાં આપી દેવામાં આવ્યો છે.